ཆེ་དགྲ་ལྷས་ནན་བཤད་གནང་དོན།ཀྲུང་དབྱང་གི་ཐུགས་ཁུར་དང་།པུའུ་ཨུད་ཀྱི་རྒྱབ་སྐྱོར།རྒྱལ་ཡོངས་ཀྱི་རོགས་སྐྱོར།དེ་བཞིན་ནུབ་རྒྱུད་ཐོན་འབྱེད་ཆེ་མོ་སོགས་ཀྲུང་དབྱང་གི་སྲིད་ཇུས་རབ་དང་རིམ་པའི་གོ་སྐབས་ལ་དམ་འཛིན་མྱུར་པོ་བྱས་ཏེ།སྒུལ་ཤུགས་གསར་རྙིང་བརྗེ་སྒྱུར་དང་།ལོ་འཁོར་གྱི་དམིགས་ཚད་འགན་འཁྲིཕྱོགས་ཡོངས་ནས་ལས་གཏོད་ལས་ཞུགས་ལ་དམིགས་པ།རང་བྱུང་གནོད་འཚེ་སོགས་ཀྱི་འགྲན་སློང་ལ་ཁ་གཏད་ནུས་ལྡན་བཅག་སྟེ།བོད་ཀྱི་སྤུས་ཚད་མཐོ་བའི་འཕེལ་རྒྱས་དང་ཡུན་རིང་བདེ་འཁོད་ལ་ནུས་ཤུགས་ཡོད་རྒུས་སྐུལ་འདེད་གཏོང་དགོས།ཞིང་འབྲོག་པ་མི་རེའི་ཆ་སྙོམས་བཀོལ་སྤྱོད་ཆོག་པའི་ཡོང་འབབ་ལ་དམ་པོར་དམིགས་པ་དང་།ཞིང་འབྲོག་པའི་ངལ་ནུས་ལྷག་མ་གཞན་སྒྱུར་ལ་ཤུགས་སྣོན་བརྒྱབ་སྟེ།མང་ཚོགས་ཀྱི་ཡོང་འབབ་མང་དུ་གཏོང་དགོས།ས་གནས་སྲིད་གཞུང་གི་མངོན་མེད་བུ་ལོན་གྱི་ཉེན་ཁར་དོགས་ཟོན་དང་སེལ་བ་དང་།རྒྱལ་ཁབ་ཀྱིས་རང་ལྗོངས་ལ་གནང་བའི་དམིགས་བསལ་གཟིགས་སྐྱོང་སྲིད་ཇུས་ཡག་པོ་སྤྱོད་པ་དང་།ལེགས་པར་སྤྱོད་པ།གནད་འཁེལ་སྤྱོད་པ་བཅས་བྱེད་དགོས།ཀྲུང་དབྱང་སྐོར་གཟིགས་ཚོགས་ཆུང་གིས་རང་ལྗོངས་སུ་དབུལ་སྒྲོལ་འགག་སྒྲོལ་གྱི་ཆེད་དོན་སྐོར་གཟིགས་བྱེད་པ་གོ་སྐབས་སུ་བཟུང་ནས་དབུལ་སྒྲོལ་འགག་སྒྲོལ་གྱི་དམག་འཐབ་དྲག་པོ་འདི་ཡག་པོ་རྒྱག་པ་དང་རྒྱལ་ཁ་ལེན་དགོས།ཀྲུང་དབྱང་ཁོར་ཡུག་སྲུང་སྐྱོང་ལྟ་བཤེར་གྱི་ཚུར་ལན་གནད་དོན་གྱི་དག་ཐེར་དོན་འཁྱོལ་ནན་ཏན་བྱས་ཏེ།འགྱིག་སྙིགས་ཀྱི་བཙོག་སྐྱོན་གནད་དོན་ཕྱོགས་ཡོངས་ནས་ཐག་གཅོད་བྱས་ཏེ་རྫོང་ཁོངས་ཀྱི་གད་སྙིགས་དང་བཙོག་ཆུ་གཙང་གསིང་གི་མ་ལག་འཛུགས་སྐྱོང་ལ་སྐུལ་འདེད་གཏོང་དགོས།དངོས་ཚན་དཔལ་འབྱོར་གྱི་སྟོན་ཕྱོགས་མངོན་གསལ་དོད་པོ་དང་།ཐོན་ལས་ཆེན་པོ་བདུནགྱི་འཕེལ་རྒྱས་ལ་སྐུལ་འདེད་ཏན་ཏིག་གཏོང་བ།དགུན་དུས་བོད་དུ་ཡུལ་སྐོར་བྱེད་པའིལས་དོན་མུ་མཐུད་ཡག་པོ་སྤེལ་བ།དམངས་ཀྱིས་བྱ་གཞག་བསྐྲུན་པ་དང་ཀུན་གྱིས་གསར་གཏོད་བྱེད་པའིལས་དོན་གཏིང་ཟབ་སྤེལ་བ།མང་ཚོགས་ཐོན་ལས་འཕེལ་རྒྱས་ལ་ཞུགས་པར་ཁྲིད་སྟོན་བྱེད་དགོས།འཕེལ་རིམ་མགྱོགས་སུ་བཏང་ནས་ཏང་ཀྲུང་དབྱང་གིས་ཐུགས་ཁུར་དང་གཟིགས་སྐྱོང་གནང་བའི་བོད་ཀྱི་རྣམ་གྲངས་གལ་ཆེན་འཛུགས་སྐྲུན་དོན་འཁྱོལ་གནད་སྨིན་ཡོང་བར་ནུས་ཤུགས་ཡོད་རྒུས་སྐུལ་འདེད་གཏོང་དགོས།གློད་སྡོམ་ཞབས་གསུམགྱི་སྒྱུར་བཅོས་རྒྱུན་མཐུད་ཟབ་ཏུ་གཏོང་བ་དང་།དྲ་སྦྲེལསྲིད་གཞུང་ཞབས་ཞུའཛུགས་སྐྱོང་ལ་སྐུལ་འདེད་མྱུར་པོ་གཏོང་བ།སྤྱི་ལ་དབང་བ་མ་ཡིན་པའི་ལམ་ལུགས་ཀྱི་དཔལ་འབྱོར་རྒྱ་སྟོབས་མུ་མཐུད་ཆེ་རུ་གཏོང་བར་ལྕག་སྐུལ་དང་།རྒྱབ་སྐྱོར།ཁྲིད་སྟོན་བཅས་བྱེད་དགོས།རང་བྱུང་གནོད་འཚེར་དོགས་ཟོན་གྱི་གཙོ་གནད་རྣམ་གྲངས་ཆེན་པོ་བརྒྱད་ལག་བསྟར་ཤུགས་ཆེན་དང་།བརྟན་ལྷིང་སྲུང་སྐྱོང་གི་བྱ་ཐབས་དོན་འཁྱོལ།བདེ་འཇགས་ཐོན་སྐྱེད་ལ་ཤུགས་སྣོན་བཅས་བྱས་ནས་མི་དམངས་ཀྱི་ཚེ་སྲོག་དང་རྒྱུ་ནོར་གྱི་བདེ་འཇགས་འགན་ལེན་བྱེད་དགོས།